दार्जिलिंग की चाय की वजह से इसे दुनिया शैम्पेन ऑफ़ टी के नाम से बुलाती है. दार्जिलिंग जिस बात के लिए सब से ज़्यादा मशहूर है, वो हैं यहां के हरे-भरे चाय के बागान. दार्जिलिंग में चाय के 87 बागान हैं. हर एक बागान में अपने तरह की अनूठी, शानदार ख़ुशबू वाली चाय तैयार की जाती है. दुनिया भर में दार्जिलिंग टी मशहूर है. अगर आप दार्जिलिंग से 33 किलोमीटर दक्षिण की तरफ़ जाएं तो आपको वहां दुनिया की सबसे पुरानी चाय की फै़क्ट्रियों में से एक मिलेगी. यहां पर आप को दुर्लभ क़िस्म की चाय की पत्ती और कली मिलेगी. चाय भी ख़ास, तोड़ने वाले भी ख़ास इसे सिल्वर टिप्स इम्पीरियल के नाम से जाना जाता है. इस चाय की कलियों को कुछ ख़ास लोग ही तोड़ते हैं जिनका ताल्लुक़ मकाईबाड़ी चाय बागान से है. सिल्वर टिप्स इम्पीरियल चाय को पूर्णमासी की रात में ही तोड़ा जाता है. हिमालय में स्थित कंचनजंगा दुनिया की तीसरी सबसे ऊंची चोटी है.